Controlorul unui tren Săgeata Albastră care circula pe ruta Bucureşti - Târgovişte a fost uitat, vineri dimineaţă, pe peronul Gării de Nord din Bucureşti.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Trenul de vineri dimineață care circulă pe ruta București - Târgoviște, la ora 9:30, a fost foarte aproape să plece pe traseu fără controlor, asta după ce mecanicul de locomotivă nu ar fi observat că „nașul” nu s-a urcat în vagon.

Momentul a fost surprins de un călător. În imagini se observă cum șeful de tren se află pe peron, iar când vede că garnitura începe să se miște fluieră pentru a-i atrage atenția mecanicului.

În cele din urmă, mecanicul trenului Săgeata Albastră l-a observat pe controlor şi a oprit pentru ca acesta să se poată urca.

Sursa video: 24breakingnews.ro